Maadleja (film)

"Maadleja" ("The Wrestler") on Ameerika Ühendriikide film, mille režissöör on Darren Aronofsky ja peaosas mängib Mickey Rourke. Võtted algasid jaanuaris 2008 ja esilinastus sama aasta Veneetsia filmifestivalil, kust võitis ka peaauhinna Kuldlõvi. 2008 osales PÖFFil programmis Screen International ja sai publiku lemmikuks.

Süžee
Filmi peategelane on Robin Ramzinski (Mickey Rourke), elukutseline maadleja lavanimega Randy "Jäär" Robinson, kelle kuulsusetäht säras 1980ndatel. Nüüd aastaid hiljem osaleb ta peamiselt nädalavahetustel teisejärgulistel maadlusvõistlustel Elizabethi linnakeses New Jerseys. Pärast järjekordset võistlust teeb promootor Randyle ettepaneku korraldad kordusvõistlus kunagise vastasega Ayatollah'ga (Ernest Miller), kes nüüd peab kasutatud autode kauplust Arizonas. Lootes oma allakäinud karjääri turgutada, jääb Randy nõusse.

Kunagine paljude iidol elab täna masendavat elu haagissuvilas ning töötab supermarketis transana. Oma heitliku iseloomuga on ta pidevalt supermarketi juhataja (Todd Barry) hammaste vahel. Ainsaks lohutuseks on strippar Pam lavanimega Cassidy (Marisa Tomei).

Uue edu ootuses alustab Randy agaralt treeninguid, kasutades vormi jõudmiseks ka steroidide. Kuid kurnatud tervis ei pea vastu ja ühel järjekordsel võistluse järel saab südameataki. Arstid soovitavad vältida liigset stressi ja koormusi, seetõttu peab mees loobuma igaveseks võistlustest. Ka võistlus Ayatollah'aga ei tule enam kõnealla.

Eemal maadlusest, püüab Randy alustada uut elu, töötades supermarketis toiduosakonnas. Vaevaliselt kulgeb suhete taastamine tütar Stephaniega (Evan Rachel Wood) ja Cassidyga. Mõneks ajaks on elu ilus. Kuid vanad harjumused ei lase kaua oodata ja vaevaga silutud suhted purunevad. Raevunud Randy otsustab jätkata seda, mida ta oskab kõige paremini – maadlust. Enda otsuse õigustuseks tõdeb, et ainus koht kuhu ta kuulub on maadlusring ja fännid on tema tõeline perekond. Nii nõustub kohtuma oma vana vastase Ayatollah'ga.

Film lõpeb veel kõhkleva peategelase kindla otsusega, vaatamata sellele, et seab oma elu tõsiselt ohtu, astuda võistlusareenile ja võidelda. Veel enne algust palub Cassidy tema meelemuutust, pakkudes lepitust nende suhetes.

Filmi tugevaks küljeks on paatosliku elemendi tagaplaanile jätmine ning vaatajale pakutakse mitte peategelase kaastunde-, vaid mõistmislugu.

Näitlejad
 Mickey Rourke – Randy "The Ram" Robinson/Robin Ramzinski
 Marisa Tomei – Pam / Cassidy
 Evan Rachel Wood – Stephanie Ramzinski
 Todd Barry – Wayne
 Ernest Miller – Bob / "The Ayatollah"

Filmis astuvad üles ka sellised elukutselised maadlejad nagu Kevin Matthews, Johnny Valiant, Ref Hanson, Tommy Rotten, Andrew Anderson, Brolly, Danny Inferno, Necro Butcher, Mike "RAGE" Miller, Paul E. Normus.

Võtteperiood
Stsenarist on Robert D. Siegel. Algselt oli kavandatud peaosatäitjaks Nicolas Cage. Filmi võtted algasid jaanuaris 2008 ja võtteperiood kestis 40 päeva.

Filmimine toimus New Jersey linnades Elizabeth, Asbury Park, Linden, Rahway, Roselle Park, Dover ja New Yorgis. Supermarketi osa tehti Bayonnes, kus Rourke teenindas improviseeritult reaalseid kliente. Maadlusstseenid filmiti Philadelphias.

Muusika

Filmi "Maadleja" helilooja Clint Mansell on komponeerinud ka Aronofsky varasemates töödes ("Pi", "Reekviem unistusele" ja "Allikas"). Lõputiitrite taustal mängib Bruce Springsteeni laul "Maadleja" ("The Wrestler").

Filmi finaalis, kui Randy areenile siseneb, mängitakse ansambli Guns N' Roses laulu "Sweet Child O' Mine". Sama loo introt kasutas Mickey Rourke oma 1990. aastate poksijakarjääri jooksul.

Filmis kuuleb selliseid 1980. aastate heavy metal'i bande nagu Ratt lauludega "Round and Round" ja "I'm Insane", Quiet Rioti "Metal Health", FireHousei "Dont Walk Away", Slaughteri "Dangerous", Scorpionsi "Animal Magnetism", Accepti "Balls to the Wall" ja Cinderella "Don't Know What You Got (Till It's Gone)".

Filmis esitatud muusika

 "The Wrestler", esitaja Bruce Springsteen
 "(Bang Your Head) Metal Health", esitaja Quiet Riot
 "Don't Know What You Got (Till It's Gone)", esitaja Cinderella
 "Round and Round", esitaja Ratt (Rat Attack)
 "Balls To The Wall", esitaja Accept
 "Sweet Child O' Mine", esitaja Guns N' Roses
 "Animal Magnetism", esitaja Scorpions
 "Jump", esitaja Madonna
 "N2 Sumthin'", esitaja Takbir Bashir
 "Don't Walk Away", esitaja FireHouse
 "Soundtrack to a War", esitaja Rhino Bucket
 "Nice Guys Finish First", esitaja Valerie Bisharat
 "8-bit Wrestler", esitaja Iceberg Music
 "Just Let Your Freak Out", esitaja Deesha Sarai feat. Critical Child
 "Mirror", esitaja Dead Family

 "No Bitterz", esitaja Miss TK & The Revenge
 "Stuntin' Like My Daddy", esitaja Birdman and Lil' Wayne
 "Dodge It", esitaja Samsaya
 "Her Name Is Alice", esitaja The Days The Nights
 "Hit Da Flo", esitaja Trai'd
 "Dangerous", esitaja Slaughter
 "Black Light", esitaja Macon Greyson
 "I'm Insane", esitaja Ratt
 "The Muscle", esitaja Bone Crusher
 "Jerk It", esitaja Thunderheist
 "Aloha Oa (Queen Lilluokalani)", esitaja Robert Neary
 "Blowin' Up", esitaja Solomon
 "30 Stars", esitaja Peter Walker
 "Ayatollah's Theme", esitaja Raz Mesinai

Esilinastused
 Ameerika Ühendriikides – 30. jaanuaril 2009 
 New Yorgis 8. detsembril 2008 (esilinastus)
 Los Angeleses 16. detsembril 2008 (esilinastus)
 Suurbritannias – 16. jaanuaril 2009
 Soomes – 16. jaanuaril 2009
 Eestis – 23. jaanuaril 2009

Festivalid ja auhinnad

Festivalid
 5. september 2008 – Veneetsia filmifestival / Itaalia
 7. september 2008 – Toronto filmifestival / Kanada
 12. oktoober 2008 – New Yorgi filmifestival / Ameerika Ühendriigid
 17. oktoober 2008 – Genti rahvusvaheline filmifestival / Belgia 
 17. oktoober 2008 – Hamptonsi rahvusvaheline filmifestival / Ameerika Ühendriigid 
 19. oktoober 2008 – Eurasia filmifestival / Türgi 
 26. oktoober 2008 – Londoni filmifestival / Suurbritannia 
 6. november 2008 – AFI Los Angelese rahvusvaheline filmifestival / Ameerika Ühendriigid 
 14. november 2008 – Thessaloniki rahvusvaheline filmifestival / Kreeka 
 14. november 2008 – Starz Denveri filmifestival / Ameerika Ühendriigid 
 29. november 2008 – Tallinna Pimedate Ööde Filmifestival (PÖFF) / Eesti
 juuli 2009 – Karlovy Vary filmifestival / Tšehhi

Auhinnad
Film võitis 2008. aastal Veneetsia filmifestivalil peaauhinna Kuldlõvi. Mickey Rourke sai parima meesdraamanäitleja ja Bruce Springsteen parima laulu ("The Wrestler") Kuldgloobuse. Marisa Tomei kandideeris Kuldgloobuse naiskõrvalosa kategoorias.
"Maadleja" oli ka kahes 2009. aasta Oscari nominatsioonis: Rourke parim meespeaosa ja Tomei parim naiskõrvalosa.

 2008
Kuldlõvi (Veneetsia filmifestival)
 Boston Society of Film Critics Awards – parim näitleja Mickey Rourke
 Chicago Film Critics Association Awards – parim näitleja Mickey Rourke
 Florida Film Critics Circle Awards – parim näitleja Mickey Rourke, parim naiskõrvalosa Marisa Tomei
 Phoenix Film Critics Society Awards – parim originaal laul The Wrestler ja parim naiskõrvalosa Marisa Tomei
 San Diego Film Critics Society Awards – parim näitleja Mickey Rourke, parim naiskõrvalosa Marisa Tomei
 San Francisco Film Critics Circle – parim näitleja Mickey Rourke, parim naiskõrvalosa Marisa Tomei
 Sierra Award (Las Vegas Film Critics Society Awards) – parim naiskõrvalosa Marisa Tomei
 Toronto Film Critics Association Awards – parim meesosatäitja Mickey Rourke
 Washington DC Area Film Critics Association Awards – parim näitleja Mickey Rourke
 2009]
Kuldgloobus – parima laulu Bruce Springsteen, The Wrestler ja parim meesdraamanäitleja Mickey Rourke
 BAFTA auhind – parim meesnäitleja Mickey Rourke
 Independent Spirit Awards – parim operaator Maryse Alberti, parim film Darren Aronofsky ning Scott Franklin ja parim meesosa Mickey Rourke
 ALFS Award (London Critics Circle Film Awards) – aasta film ja aasta näitleja Mickey Rourke
 Kansas City Film Critics Circle Awards – parim näitleja Mickey Rourke, parim lavastaja Darren Aronofsky ja parim originaalkäsikiri Robert D. Siegel
 Critics Choice Award (Broadcast Film Critics Association Awards) – parim laul Bruce Springsteen, The Wrestler
 Central Ohio Film Critics Association – parim näitleja Mickey Rourke
 Online Film Critics Society Awards – parim näitleja Mickey Rourke, parim naiskõrvalosa Marisa Tomei

Huvitavat
 Filmi võtete ajal veristas Mickey Rourke end žiletiga (mis oli käe külge kleebitud) sihilikult, et võitlusstseen ehedam välja näeks.
 Briti filmiakadeemia (BAFTA) galal tänas Mickey Rourke inimesi, kes olid talle rolliga teise võimaluse andnud. Tegi siis tähendusliku pausi ja teatas "...Darren Aronofsky gave me a second chance after I f**ked up my career for 15 years" (Video)

Viited

Välislingid
 Filmi trailer
 Filmi tutvustus. Filmiveeb.ee
 Filmi tutvustus. PÖFF

Artiklid
 Anthony Lane. The Current Cinema: Ring Cycles. / The New Yorker (USA), 15. detsember 2008
 John Anderson. The Wrestler : Down and Out on the Edge. / The Washington Post (USA), 25. detsember 2008
 Anthony Quinn. Let's hear it for the fall guy. / The Independent Arts & Books (UK), Independent News & Media Limited, Vol. 6945, 16. jaanuar 2009
 Hynek Pallas. The Wrestler – Rapport från fallrepet. / Svenska Dagbladet (Rootsi), 13. veebruar 2009
 Donald Tomberg. Mängult ja päriselt. / Sirp, 6. veebruar 2009
 Margit Tõnson. Areeni aasta film 2008 / Eesti Ekspress, 4. jaanuar 2009

Blogid
 Trash Can Dance
 Eeriku vaatenurk
 Filmiblog
 Danzumees
 13-Street FilmiBlog
 Filmid, sport ja muusika

Ameerika Ühendriikide filmid
Draamafilmid
Spordifilmid
2008. aasta filmid